**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 15.392 din 20 august 2014**

**PROCES – VERBAL**

încheiat azi, **28 august 2014**, cu ocazia desfăşurării **şedinţei ordinare** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (1) din Legea Nr. 215/2001, republicată, cu modificările şi completările ulterioare, conform Dispoziţiei Primarului Nr. **780 din 20 august 2014,** cu următoarea

**ORDINE DE ZI:**

 **1. Proiect de hotărâre privind aprobarea contului de execuție al Spitalului Municipal Dej la data de 30 iunie 2014.**

 **2. Proiect de hotărâre privind aprobarea contului de execuție al Spitalului Municipal Dej la data de 31 iulie 2014.**

 **3. Proiect de hotărâre privind aprobarea rectificării bugetului de venituri și cheltuieli, virarea de credite din secțiunea de funcționare în secțiunea de dezvoltare și modificarea Listei de investiții la Spitalul Municipal Dej.**

 **4. Proiect de hotărâre privind aprobarea contului de execuție la 30 iunie 2014 al Consiliului Local al Municipiului Dej.**

 **5. Proiect de hotărâre privind aprobarea Indicatorilor tehnico – economici și cofinanțarea proiectului ”Modernizare străzi în Municipiul Dej”.**

 **6. Proiect de hotărâre privind modificarea Anexei Nr. II la Hotărârea Consiliului Local al Municipiului Dej Nr. 99 din 21 noiembrie 2013.**

 **7. Proiect de hotărâre privind transmiterea activității Ambulatoriului C.F. Dej administrat de Spitalul Clinic C.F. Cluj–Napoca din cadrul Ministerului Transporturilor, în structura Spitalului Municipal Dej.**

 **8. Proiect de hotărâre privind aprobarea rețelei școlare a unităților de învățământ preuniversitar și preșcolar de stat și particular pentru anul școlar 2014 – 2015 în Municipiul Dej.**

 **9. Proiect de hotărâre privind aprobare P.U.Z. – construirea unei locuințe P + M, branșamente utilități, Strada Kadar Josef Nr. 21, beneficiar VID ANANIE.**

 **10. Proiect de hotărâre privind modificarea Art. 1 din Hotărârea Consiliului Local al Municipiului Dej Nr. 54 din 10 iulie 2014.**

 **11. Adresa Nr. 233 din 13 august 2014 a S.C. TRANSURB S.A. Dej privind numirea unui membru în C.A. în locul domnului RUSU DAN devenit incompatibil.**

 **12. Soluționarea unor probleme ale administrației publice locale.**

 La şedinţă sunt **prezenţi 16 consilieri**, domnul Primar Morar Costan, domnul viceprimar Mureşan Aurelian, domnul secretar Covaciu Andron, şefi de servicii şi funcţionari publici din aparatul propriu de specialitate al primarului, reprezentanţi ai unor firme, ai Spitalului Municipal Dej, cetățeni ai Municipiului Dej, reprezentanți ai mass-media locale.

Lipsesc motivat **domnii consilieri Mailat Ion Sorin, Trâmbițaș Marcel** și **doamna consilier Kovrig Anamaria.**

 Şedinţa publică este condusă de **domnul consilier Varga Lorand - Iuliu.**

 **Preşedintele de şedinţă** deschide ședința de consiliu local prin prezentarea punctelor înscrise în Ordinea de zi.

 Înainte de a se trece la dezbaterea punctelor de pe ordinea de zi se supune la vot **Procesul – verbal** din ședința ordinară din data de **10 iulie 2014**, care este aprobat cu unanimitate de voturi.

 Se trece la **Punctul 1: Proiect de hotărâre privind aprobarea contului de**

**execuție al Spitalului Municipal Dej la data de 30 iunie 2014.**

 **Preşedintele de şedinţă** citeşte proiectul de hotărâre şi dă cuvântul inițiatorului proiectului, **domnul Primar Morar Costan** pentru expunerea de motive.

 **Domnul Primar Morar Costan** face expunerea de motive prin care arată contul de execuție al Spitalului Municipal Dej la data de 30 iunie 2014, în următoarea structură:

**La partea de venituri**

1. Prevederi bugetare anuale **19.298.960 lei**

 2. Prevederi bugetare trimestriale **12.113.180 lei**

 3. Încasări realizate **9.438.931 lei**

**La partea de cheltuieli**

 1.Credite bugetare aprobate anual **19.298.960 lei**

2.Credite bugetare aprobate trimestrial **12.113.180 lei**

 3. Plăţi efectuate **9.438.931 lei**

 Dacă mai sunt nelămuriri **doamna director economic Dălălău Roxana** de la Spitalul Municipal Dej este la dispoziția consilierilor.

Se trece la consultarea **comisiilor de specialitate**:

Comisia pentru activități economico – financiare și agricultură, **domnul viceprimar Mureșan Aurelian** – aviz favorabil;

Comisia pentru activități de amenajarea teritoriului, urbanism, protecția mediului și turism, **domnul consilier Bonta dan Silviu**; - aviz favorabil;

Comisia pentru activități social – culturale, culte, învățământ, sănătate și familie – **domnul Bob Axinte** - aviz favorabil;

Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora** - aviz favorabil;

**Înscrieri la cuvânt** – **domnul consilier Lazăr Nicolae:** dorește să știe de suma de 1.821 lei din **recuperări de drepturi** constatate din anii precedenți se repetă și când va dispărea această sumă ?

**Doamna director economic Dălălău Roxana** răspunde: Suma se menține tot anul și se trece la rubrica anului curent va dispărea la sfârșitul anului.

Nemaifiind alte intervenții se supune la vot proiectul, care este votat cu **16 voturi** „**pentru”.**

 **Punctul 2. Proiect de hotărâre privind aprobarea contului de execuție al Spitalului Municipal Dej la data de 31 iulie 2014.**

 **Domnul Primar Morar Costan:** face expunerea de motive prin care arată cum se prezintă contul de execuție al Spitalului Municipal Dej la data de 31 iulie 2014, în următoarea structură:

 **La partea de venituri**

1. Prevederi bugetare anuale: **19.298.960 lei**
2. Prevederi bugetare trimestriale: **16.892.820 lei**
3. Încasări realizate: **10.942.567 lei**

**La partea de cheltuieli**

1. Credite bugetare aprobate anual: **19.298.960 lei**
2. Credite bugetare aprobate trimestrial**: 16.892.820 lei**
3. Plăți efectuate: **10.507.396 lei**

**Doamna director economic Dălălău Roxana** de la Spitalul Municipal Dej este la dispoziția consilierilor pentru lămuriri suplimentare.

 **Se consultă comisiile de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Nemaifiind alte luări de cuvânt, proiectul este aprobat cu **16 voturi** „**pentru”.**

 Se trece la **Punctul 3. Proiect de hotărâre privind aprobarea rectificării bugetului Spitalului Municipal Dej pe anul 2014, virarea de credite bugetare și modificarea listelor de investiții.**

 **Domnul Primar Morar Costan** face expunerea de motive prin care arată că **rectificarea bugetul de venituri şi cheltuieli al Spitalului Municipal Dej** și modificarea **Listei de investiții** din fondul de dezvoltare aprobat prin Hotărârea Consiliului Local Dej Nr. 28 din 17 aprilie 2014, se modifică, după cum urmează: se achiziționează un aparat pentru decongelat plasma și a unui aparat de încălzit sânge pentru dotarea Secției de A.T.I., aparat absolut necesar pentru autorizarea activității de Transfuzie Sanguină conform Ordinului Nr. 1.224 din anul 2006; se achiziționează un aparat de electroforeză necesar Laboratorului de analize medicale.

 Modificarea Listei de investiții din venituri proprii medicale, respectiv lucrări de reparații și renovare la Pavilionul I, Corp A și C, în baza art. 89 din Legea Nr. 95/2006, pentru finalizarea lucrărilor de reparații și renovare la Pavilionul I Corp A și C se întocmește **Lista de investiții din veniturile spitalului în sumă de 150.000 lei,** astfel: suma dec 1.800 lei – venituri din donații și sponsorizări, virare de credite de la un capitol la altul, în sumă de 350.000 lei și 75.000 lei sumă provenită din bunuri și servicii.

 Luări de cuvânt: **domnul consilier Lazin Sebastian** dorește să știe de unde provine diferența de la sistemul de digitalizare radiologică de la 87.750 lei la 77.870 lei ?

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

**Doamna director economic Dălălău Roxana** răspunde: Diferența provine din oferta licitației care a fost mai mică, iar banii rămași s-au investit pentru altceva.

Nefiind alte luări de cuvânt se trece la votarea proiectului, care este aprobat cu **16 voturi** „**pentru”.**

 Se trece la **Punctul 4. Proiect de hotărâre privind aprobarea contului de execuție la 30 iunie 2014 al Consiliului Local al Municipiului Dej.**

**Domnul Primar Morar Costan:** În conformitate cu clasificația bugetară, conturile de execuție la data de 30 iunie 2014 se prezintă în următoarea structură:

**La partea de venituri**

1. Prevederi bugetare anuale **66.215.120,00 lei**
2. Prevederi bugetare trimestriale **40.104.410,00 lei**
3. Încasări realizate **34.446.628,00 lei**
4. **Secțiunea de funcționare**
5. Prevederi bugetare anuale **52.208.910,00 lei**
6. Prevederi bugetare trimestriale **31.471.720,00 lei**
7. Încasări realizate **26.556.555,00 lei**
8. **Secțiunea de dezvoltare**
9. Prevederi bugetare anuale **14.006.210,00 lei**
10. Prevederi bugetare trimestriale **8.632.690,00 lei**
11. Încasări realizate **7.890.073,00 lei**

**La partea de cheltuieli**

1. Credite bugetare anuale **69.240.530,00 lei**
2. Credite bugetare trimestriale **43.129.820,00 lei**
3. Plăți efectuate **33.832.279,00 lei**

**A. Secțiunea de funcționare**

1. Credite bugetare anuale **52.208.910,00 lei**
2. Credite bugetare trimestriale **31.471.720,00 lei**
3. Plăți efectuate **25.978.286,00 lei**
4. **Secțiunea de dezvoltare**
5. Credite bugetare anuale **17.031.620,00 lei**
6. Credite bugetare trimestriale **11.658.100,00 lei**
7. Plăți efectuate **7.853.991,00 lei**

**Diferența** dintre încasările realizate și plățile efectuate este **în sumă de 614.349 lei** și reprezintă disponibilul bugetului la data de 30 iunie 2014. **Veniturile totale trimestriale în sumă de 34.446,62 mii lei** au fost realizate **în proporție de 85,89 % față de prevederile bugetare.** Structura veniturilor totale trimestriale se prezintă astfel:

Venituri proprii realizate …………………………………. 20.157,30 mii lei

Sume defalcate din TVA …………………………………14.244,00 mii lei

Subvenții…………………………………………………………. 16,14 mii lei

Sume din fondul european ……………………………… 29,18 mii lei, realizate în procent de 79,01% față de prevederile bugetare.

Cheltuielile totale în sumă de 33.839.279 lei au fost realizate în procent de 78,44% față de prevederile bugetare. Pentru lămuriri suplimentare, **doamna director economic Drentea Angela** vă poate răspunde.

 **Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Nefiind luări de cuvânt, se trece la votarea proiectului, care este aprobat cu **16 voturi** „**pentru”.**

 Se trece la **Punctul 5.** **Proiect de hotărâre privind aprobarea Indicatorilor tehnico – economici și cofinanțarea proiectului ”Modernizare străzi în Municipiul Dej”.**

 **Inițiatorul proiectului domnul primar Morar Costan:** Potrivit Ordonanței de Urgență Nr. 298 privind aprobarea Programului Național de dezvoltare locală și Ordinului Nr. 1.851 din 9 mai 2013, privind Normele metodologice pentru punerea în aplicare a prevederilor Ordonanței, în luna martie 2014 s-a depus la Ministerul Dezvoltării Regionale și Administrației Publice spre finanțare, reabilitarea/modernizarea drumurilor publice clasificate și încadrate ca drumuri de interes local, drumuri de interes local, drumuri publice din interiorul localității, conform Ordinului Nr. 1.851/2013. **Valoarea totală a proiectului este de 12.389.313 lei, inclusiv T.V.A.** Avem nevoie de aprobarea Consiliului Local al Municipiului Dej a indicatorilor tehnico – economici și cofinanțarea proiectului **în cuantum de 4.907.566 lei** care reprezintă totalul sumelor neeligibile. Această valoare rezultă din lucrările totale, respectiv: aducerea structurii rutiere la parametri tehnici corespunzători categoriei drumului, construcție nouă infrastructură rutieră, corecția și îmbunătățirea elementelor geometrice ale drumurilor de interes local, amenajarea acostamentelor, amenajarea intersecțiilor cu alte drumuri laterale, execuția de sisteme de colectare și de dirijare a apelor pluviale, refacerea și construcția de podețe și poduri, ziduri de sprijin, consolidări de taluzuri. În funcție de situația existentă a fiecărei străzi, au rezultat ca necesare de efectuat și lucrări de amenajare neeligibile care constau în: amenajare parcări, trotuare, parapeți, șanțuri protejate cu beton pentru rezolvarea scurgerii apelor.

Străzile care urmează să fie modernizate au o lungime totală de 6.9752 m.l. și sunt următoarele: Strada Nichita Stănescu, Cloșca, Vlad Țepeș, Unirii, Mihai Eminescu, Petru Rareș, Pintea Viteazu, Alexandru Ioan Cuza, Călugăreni, Toamnei, Ciprian Porumbescu, Izlaz, Prieteniei, Tineretului, Podgoreni, Ady Endre, Piața Lupeni, Aurel Vlaicu, Mioriței, Crișan, Gutinului, Madgyesi Lajos, Petofi Sandor, Parcului, Alexandru Szapoși. Principalii indicatori tehnico – economici ai investiției se prezintă astfel: valoarea totală a investiției: 12.389.313,37 Ron, din care construcții plus montaj 11.664.502,52 Ron; eșalonarea investiției pe doi ani, durata de realizare a investiției, 16 luni. Cota noastră de finanțare este în cuantum de 39 5, iar suma de 500.000 lei este suportată de Ministerul Dezvoltării.

 **Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Nefiind luări de cuvânt, se trece la votarea proiectului, care este aprobat cu **16 voturi** „**pentru”.**

 **Punctul 6.** **Proiect de hotărâre privind modificarea Anexei Nr. II la Hotărârea Consiliului Local al Municipiului Dej Nr. 99 din 21 noiembrie 2013.**

**Domnul primar Morar Costan:** În conformitate cu prevederile art. 36, alin. 3, lit. b din Legea Nr. 215/2001, Legea Administrației publice locale, republicată, cu modificările și completările ulterioare, Consiliul Local aprobă, la propunerea primarului, în condițiile legii, Statul de funcții al aparatului de specialitate al primarului și a serviciilor publice de interes local. Datorită desfășurării examenului de promovare în clasă pentru funcționarii publici ai instituției, organizat în data de 12 august 2014 și a celui de promovare în grad din data de 11 august 2014, în urma cărora funcționarii publici au fost declarați admiși prin rapoartele finale ale examenelor, se propune spre aprobare transformarea unor funcții din statul de funcții al instituției. Pentru lămuri suplimentare este prezentă **doamna Dunca Carmen, Șef birou Resurse Umane**.

Se cere **avizul comisiile de specialitate**: comisia economică - aviz favorabil; comisia de urbanism - aviz favorabil; cu mențiunea ca extrasele de Carte Funciară să fie actualizate; comisia învățământ – cultură - aviz favorabil, comisia juridică - aviz favorabil.

Nefiind luări de cuvânt, se trece la votarea proiectului, care este aprobat cu **16 voturi** „**pentru”.**

 Se trece la **Punctul 7. Proiect de hotărâre privind transmiterea activității Ambulatoriului C.F. Dej administrat de Spitalul Clinic C.F. Cluj–Napoca din cadrul Ministerului Transporturilor, în structura Spitalului Municipal Dej.**

**Domnul primar Morar Costan:** Având în vedere solicitarea Spitalului Municipal Dej, Compartimentul Patrimoniu public și privat propune transmiterea activității Ambulatoriului C.F. Dej, administrat de Spitalul Clinic C.F. Cluj – Napoca din cadrul Ministerului Transporturilor, în structura Spitalului Municipal Dej, ținând cont de următoarele aspecte: Ambulatoriul C.F. Dej funcționează într-o clădire aflată în localitatea Dej, Strada 1 Mai Nr. 27; administrarea de către Spitalul Clinic C.F. Cluj – Napoca a devenit mai dificil de efectuat având în vedere distanța de 60 km față de spital. Acest ambulatoriu are în structura sa 8 cabinete medicale, laborator de analize medicale, laborator de radiologie și imagistică medicală, având completarea cu personalul medico – sanitar de specialitate. Suprafața terenului este de 1.387 m.p, structura are ziduri de piatră, șarpantă de lemn, acoperită cu țiglă și tablă, clădirea având o vechime de peste o sută de ani. Pentru lămuriri este prezentă **doamna Câmpan Zâna**, Șef compartiment Patrimoniu.

 **Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Nefiind luări de cuvânt, se trece la votarea proiectului, care este aprobat cu **16 voturi** „**pentru”.**

 **Punctul 8. Proiect de hotărâre privind aprobarea rețelei școlare a unităților de învățământ preuniversitar și preșcolar de stat și particular pentru anul școlar 2014 – 2015 în Municipiul Dej.**

 **Domnul primar Morar Costan:** Propun spre aprobare reţeaua şcolară a unităților de învățământ preuniversitar şi preșcolar de stat şi particular, conform ’art. 61’, alin. (2) din Legea Educaţiei Naţionale Nr. 1/2011, pentru anul şcolar 2014 -2015 în Municipiul Dej, după cum urmează, situație cerută de Inspectoratul Școlar Județean.

|  |  |  |  |
| --- | --- | --- | --- |
| **NR. CRT** | **DENUMIREA UNITĂŢII DE ÎNVĂȚĂMÂNT** | **DECIZIE ARACIP** | **ADRESA** |
| 1 | **GRĂDINIȚA PP ” ELPIS”- ACREDITATA** | OM 2851/17.12.2007 | DEJ, STR.CARPAȚI, NR. 6 |

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

 Nefiind înscrieri la cuvânt se supune la vot, proiectul de hotărâre fiind votat cu **16 voturi** „**pentru”.**

Se trece **la Punctul 9. Proiect de hotărâre privind aprobare P.U.Z. – construirea unei locuințe P + M, branșamente utilități, Strada Kadar Josef Nr. 21, beneficiar VID ANANIE.**

 **Domnul primar Morar Costan:** Primăria prin Direcția Tehnică, Serviciul de Urbanism și Amenajarea teritoriului propune spre avizare Planul urbanistic zonal pentru stabilirea și reglementarea elementelor urbanistice în vederea construirii unei locuințe Parter plus mansardă în Municipiul Dej, Strada Kadar Josef Nr. 21, la solicitarea beneficiarului VID ANANIE. Construcția se va amplasa pe un teren proprietatea beneficiarului conform C.F. Dej Nr. 54.229, cu Nr. topo 1.975/1/3/6/10/6 cu suprafața de 1.500 m.p. Terenul care face obiectul studiului se găsește în intravilanul Municipiului Dej, subzona L. 4 – locuințe propuse individuale și colective mici, cu maxim parter plus două niveluri.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

 Nefiind înscrieri la cuvânt se supune la vot, proiectul de hotărâre fiind votat cu **16 voturi** „**pentru”.**

 **Punctul 10. Proiect de hotărâre privind modificarea Art. 1 din Hotărârea Consiliului Local al Municipiului Dej Nr. 54 din 10 iulie 2014.**

Datorită problemelor ridicate de către comisia de urbanism și cea juridică, se propune retragerea proiectului de pe ordinea de zi și amânarea pentru ședința viitoare până la clarificarea tuturor problemelor legate de vânzarea terenului situat în Strada Țibleșului Nr. 96, în suprafață de 500 m.p., propunere aprobată cu **16 voturi** „**pentru”.**

Se trece la **Punctul 11. Adresa Nr. 233 din 13 august 2014 a S.C. TRANSURB S.A. Dej privind numirea unui membru în C.A. în locul domnului RUSU DAN devenit incompatibil.**

 **Președintele de ședință, domnul consilier Varga Lorand** precizează că este o adresă de informare prin care se aduce la cunoștință că, **domnul RUSU DAN,** membru în Consiliul de Administrație la **S.C. Transurb S.A.,** din luna decembrie 2013, este în pensie de invaliditate, fapt pentru care se cere desemnarea unui alt reprezentant în Consiliul de Administrație.

 **Domnul director S.C. Transurb S.A., Barbu Dorin:** Am fost notificați de către Casa de Pensii, faptul că domnul Rusu Dan s-a pensionat pe caz de boală, iar pentru activitatea în cadrul Consiliului de administrație al firmei, nu mai există posibilitatea de retribuire a acestuia.

 **Doamna consilier Muncelean Teodora:** precizează că nu este o situație de incompatibilitate, dar există posibilitatea să-i fie suspendată pensia dacă mai rămâne în Consiliul de administrației al firmei. Nu se știe ce hotărâre va lua domnul Rusu Dan, dar vor trebui respectate Ordonanța Guvernului Nr. 109 și Legea Nr. 31, procedurile care le presupune, privind constituirea unei comisii de selecție pentru desemnarea unui alt reprezentant în Consiliul de administrație al firmei.

Se trece la **Soluționarea unor probleme ale administrației publice locale**:

 **Președintele de ședință, domnul consilier Varga Lorand – Iuliu:** prezintă **Cererea locuitorilor de pe Strada Macazului Nr. 6 și 24**, care precizează că în corpurile de clădiri care au aparținut Trustului de Construcții A.C.I. și care au fost preluate de către Primărie ca locuințe de necesitate nu există hornuri pentru sistemul de încălzire, 35 de familii nu au canalizare, 11 familii nu au curent electric, nu dispun de condiții de încălzire, iar 53 de copii minori, persoanele handicapate și cei asistați social sunt în situația de a se îmbolnăvi.

 **Domnul Primar Morar Costan:** În anul 2010 Primăria a achiziționat la suma de 1 miliard 200 mii lei, 3 locații pentru care s-au făcut 34 contracte de închiriere, care prevedeau apă, canal și iluminat, unde s-au repartizat romii din centrul orașului. Alte 32 de apartamente s-au repartizat pentru cei care și-au pierdut locuințele în urma retrocedărilor către foștii proprietari. Pentru cele 51 de locații, romii trebuie să facă și ei eforturi pentru a se rezolva problemele. 90 la sută dintre ei nu și-au plătit chiriile, se încălzesc cu lemne pentru că sunt debranșați de la rețeaua de gaz. S-a venit în sprijinul lor cu un proiect pentru construirea de hornuri pentru înlesnirea încălzirii locuințelor cu lemne.

 **Domnul consilier Lazăr Nicolae:** subliniază că domnul primar se zbate dorind să ajute comunitatea de romi prin găsirea de soluții, dar contractele de închiriere încheiate prevăd apă, canal și gaz, motiv pentru care aceștia pretind ajutor în continuare.

 **Președintele de ședință, domnul consilier Varga Lorand – Iuliu:** cere aprobarea consilierilor pentru ca reprezentații cetățenilor să ia cuvântul.

 **Domnul Trașcă Calisteniu - Ilie – președintele Partidei romilor:** își exprimă nemulțumirea pentru că s-au tot amânat problemele cu care s-a confruntat comunitatea: lipsa apei, încălzirii, lipsa locurilor de muncă. Sunt plătitori de taxe, dar locuințele aparțin Statului, nu se pot face investiții în locuințe. Chiriile nu se plătesc pentru că nu au locuri de muncă și mulți depind numai de ajutorul social.

 **Domnul Primar Morar Costan:** Direct este acuzat primarul, dar să ceri tot timpul fără să contribui cu nimic, nu este corect. Impozite, chirii nu se plătesc, contractele sunt făcute pentru 3 – 4 persoane, iar în locuințe stau 15 – 20 de persoane. Încercăm să ajutăm comunitatea cât de mult putem dar ne așteptăm la un aport și din partea lor.

 **Domnul Varga:** din cauza unor probleme familiale și-a vândut fosta locuință, iar acum solicită un teren pentru a-și construi casă. Și-a găsit un teren de 32 m.p. dar, acolo este nevoie de 5 m.p. pentru drumul de acces.

 **Domnul Primar Morar Costan:** se va analiza cererea formulată de domnul Varga și se va căuta o rezolvare.

 Probleme ridicate de domnii consilieri:

 **Domnul consilier Rusu Vasile Călin:** dorește un raport privind toate acțiunile din instanță în care este implicat Consiliul local și o prezentare a stadiului implementării proiectului privind locurile de parcare cu plată.

 **Domnul Primar Morar Costan:** susține cererea domnului consilier în ceea ce privește acțiunile din instanță în care este implicat Consiliul local și va solicita acest raport. S-au reglementat locurile de parcare cu plată și locurile unde vor fi instalate sisteme video de supraveghere, care se vor prezenta consilierilor.

 **Domnul consilier Bonta Dan Silviu:** Comisia de urbanism dorește o prezentare a Proiectului Centrul Cultural Arta.

 **Domnul Primar Morar Costan:** Proiectul se poate prezenta când vom prezenta ghidul și toate sursele prin care putem să atragem fonduri pentru realizarea acestuia.

 **Doamna consilier Alexandru Melinda:** Se impune o verificare și repararea copertinelor deteriorate din stațiile de autobuz.

 **Domnul consilier Lazăr Nicolae:** dorește să știe când vor începe lucrările pe strada Liviu Rebreanu ?

 **Domnul Primar Morar Costan** răspunde: se așteaptă licitația pentru proiectul mare de reabilitare străzi la care s-au înscris nouă firme. Comisiile de licitație sunt alcătuire din 6 reprezentanți ai Primăriei și 3 reprezentanți de la Administrația Financiară. Firma care câștigă licitația trebuie să ofere garanții că va îndeplini toate cerințele proiectului. Lucrările pe Strada Liviu Rebreanu, intersecție cu Nichita Stănescu vor începe în anul 2015.

 Pentru stațiile de autobuz se vor evalua problemele și se va efectua o rectificare de buget pentru a aloca banii necesari reparațiilor.

 **Președintele de ședință, domnul consilier Varga Lorand - Iuliu** cere ca președintele ales **domnul consilier Rusu Vasile Călin,** cu unanimitate de voturi, în urmă cu două ședințe, să-și preia prerogativele pentru ședințele viitoare.

Nemaifiind alte probleme, declară închisă. ședința ordinară a consiliului local.

 **Preşedinte de şedinţă, Secretar,**

 **Varga Lorand - Iuliu Covaciu Andron**